אלדד גינוסר

אלדד גינוסר (נולד ב-14 ביוני 1981) הוא שחקן ברידג' מקצועני ישראלי. אלדד זכה בהישגים רבים בעשור הראשון של המאה העשרים ואחת בברידג' הישראלי ובברידג' העולמי, רובם ביחד עם שותפו הקבוע רון פכטמן. בין הישגיו זכייה באליפות אירופה לקבוצות בשנת 2007 (ביחד עם רון פכטמן ואב ובן מצרפת מישל בסיס ותומא בסיס) וזכייה במקום השני באליפות אירופה לזוגות. אלדד שיחק מספר פעמים רב בנבחרת ישראל וזכה באליפויות הארץ ובתחרויות חשובות נוספות בישראל.

== ביוגרפיה ==
אלדד הוא בעל תואר ראשון בפילוסופיה ובהיסטוריה מאוניברסיטת תל אביב. הוא אחד ממייסדיו ומבעליו של מועדון הברידג' השרון בכפר סבא. הוא מלמד ברידג' בבית-הספר לברידג' במועדון השרון ובמסגרות אחרות. ביחד עם שירי פאור מלמד החל משנת 2011 קורס למורי ברידג' בשיטה המודרנית. גינוסר אחראי על פרויקט פיסגה של ההתאגדות הישראלית לברידג'. במסגרת פרויקט זה הוא מלמד צעירים בעלי פוטנציאל להיכלל בעתיד בנבחרות הצעירות של ישראל.
גינוסר הוא כותב קבוע בירחון הברידג' הישראלי ובשנת 2012 התפרסם ספרו: הכרזת 2 על 1 מחייבת למשחק מלא.
<br /> מטרת הספר היא לאפשר לשחקנים ישראליים רבים להשתמש בשיטת ההכרזה 2 על 1 מחייבת למשחק מלא, באנגלית: Two Over One Game Forcing. שיטה זו, שמקורה בארצות הברית פופולרית בשנים האחרונות בקרב שחקני ברידג' מקצוענים ושחקנים נוספים. בשנת 2016 פרסם ספר נוסף, ברידג' ב-60 שניות, הכולל הסבר של חוקי המשחק, מוסכמות וטכניקות בסיסיות, כללים והמלצות ומילון מונחים.

אלדד גינוסר היגר לארצות הברית וקיבל אזרחות אמריקאית.

==קריירת הברידג'==
קריירת הברידג' של אלדד גינוסר כוללת הישגים בתחרויות ברידג' עולמיות חשובות, כתיבת סםפרים ואימון נבחרות וזוגות.
=== הישגים בולטים בעולם===
====אליפויות עולם====
* מקום שלישי באליפות העולם הפתוחה לקבוצות (גביע רוזנבלום) בוורונה בשנת 2006
* מקום רביעי באליפות העולם הפתוחה לקבוצות (גביע רוזנבלום) בפילדלפיה בשנת 2010
* מקום חמישי באליפות העולם הפתוחה לקבוצות (גביע רוזנבלום) בולדהובן בשנת 2011 עם נבחרת ישראל
* מקום ראשון באליפות אירופה לקבוצות באנטליה בשנת 2007. יחד עם רון פכטמן והזוג הצרפתי, אב ובנו מישל בסיס ותומא בסיס.
* מקום שני באליפות העולם לקבוצות מעורבות (Whuan Cup) ב-Salsomaggiore באיטליה בשנת 2022 בנבחרת ארצות הברית.
.

שיחקו בנבחרת הארצות הברית: דנה ברקוביץ, ששיחקה איתו, מיגרי צור-קמפינלה, דבי רוזנברג, אנדרו רוזנטל, וכריס וילנקן.
.

====אליפויות אירופה====
* מקום שני באליפות אירופה לזוגות בפוזנן בשנת 2011 יחד עם רון פכטמן.
* מקום שלישי באליפות אירופה הפתוחה לקבוצות באוסטנד בשנת 2010 עם נבחרת ישראל
* מקום שלישי באליפות אירופה הפתוחה לקבוצות בטנריפה בשנת 2005
* מקום שני באליפות אירופה לקבוצות צעירים בשנת 2004

====אליפויות צפון-אמריקה====
* פעם אחת זכה במקום השני ב-Spingold (תחרות קבוצות חזקה של התאגדות הברידג' האמריקאית בשיטת נוק-אאוט) בשנת 2018.
* פעמיים זכה במקום השני בתחרות Edgar Kaplan Blue Ribbon Pairs בשנים 2014 ו-2018.

===הישגים בולטים בישראל===
* זכייה באליפות הארץ הפתוחה בשנים 2007 ו 2008
* זכייה באליפות הארץ בשיטת Top Bottom בשנת 2007
* זכייה באליפות הארץ לזוגות מעורבים בשנים 2009 ו 2010
* זכייה בליגה הלאומית לקבוצות בשנת 2009
* זכייה בגביע המדינה בשנת 2010

===אימון===
* המאמן של עדי אסולין והילה לוי כשחקניות נבחרת ישראל חנשים שזכתה ב-Venice Cup בשנת 2023.
* מאמן של הנבחרות הצעירות של ישראל באליפות איירופה בשנת 2024.
===ספריו===
* אלדד גינוסר, ברידג' הכרזת 2 על 1 מחייבת למשחק מלא,הוצאת רותם הפקות, 2012
*אלדד גינוסר, ברידג' ב-60 שניות, הוצאת אוריון, 2016
* אלדד גינוסר, 2/1 מחייב למשחק מלא - הספר השלם, הוצאת רותם, 2018
* Power Up Your Bridge Game, 2019

==לקריאה נוספת==
* אלדד גינוסר, ברידג' הכרזת 2 על 1 מחייבת למשחק מלא,הוצאת רותם הפקות, 2012

==קישורים חיצוניים==

* [http://www.worldbridge.org/people/person.asp?qryid=3490 Eldad Ginossar WBF], WBF
* [http://www.hasharon.org/ מועדון ברידג' השרון], אתר מועדון הברידג' השרון בו ניתן למצוא מידע על גינוסר ומאמרים שכתב
* [http://bridge-tips.co.il/?p=10134/ אלדד גינוסר עונה לשאלה בנושא מדוע כדאי לאמץ את שיטת "2 אובר 1 מחייב למשחק מלא"], מגזין ברידג' בעריכת גבי לוי
* [http://bridgewinners.com/article/view/eldad-ginossar/ Eldad Ginossar], Bridge Winners
* [http://www.youtube.com/watch?v=SbgvN4Ruqa4/ Eldad Ginossar, tough to be a pro], YouTube
* [http://aces.bridgeblogging.com/2009/12/31/the-aces-on-bridge-thursday-december-17-2009// “Healing is a matter of time, but it is sometimes also a matter of opportunity.”], The Aces on bridge,December 17, 2009
* [http://bridgewinners.com/article/view/compton-and-ginossar-win-blue-ribbon-pairs/// “Update -- Grue and Levin Win Blue Ribbon Pairs.”], Bridge Winners,November 30, 2018
* [https://www.bridgewithgino.com/ האתר של אלדד גינוסר]

==הערות שוליים==

קטגוריה:מהגרים מישראל לארצות הברית
קטגוריה:שחקני ברידג' ישראלים
קטגוריה:שחקני ברידג' אמריקאים
קטגוריה:בוגרי אוניברסיטת תל אביב
קטגוריה:ישראלים שנולדו ב-1981
קטגוריה:אמריקאים שנולדו ב-1981